આજે ક્લાક્ષેત્રના કેટલાક ચિત્રકારો પણ સોશિયલ મીડિયામાં મૂકાતા આવા છેતરામણાં ચિત્રની પ્રસંશા કરવાંના સૂરમાં જાણ્યે અજાણ્યે સામેના કલાકારને ખુશ રાખવા જોડાઈ જાય છે. ઓરિજિનલ ચિત્રની ડિટેઇલ જોતા સમજદાર અને અનુભવી પારખું કલાકાર એ ચિત્રના લેયરને નજીકથી નીરખે ત્યારે આ સ્પષ્ટપણે પરખાય જતું હોય છે કે આ ચિત્ર કલાકારે કોઈ ડ્રોઈંગ કર્યા વિના સીધુ જ ઇન્ક દ્વારા પ્રિન્ટ થયેલ ટેક્નિકલ ગ્રાફિકસ ફોટો પર ઓઇલ કલર વડે ટચિંગ કરીને ઉપસાવેલું હોય છે. કલા ક્ષેત્રે ચિત્રને આ રીતની છેતરામણી પદ્ધતિ દ્વારા સમાજને ગુમરાહ કરી, ટૂંકા રસ્તા અપનાવી માત્ર પ્રસિદ્ધ કે પ્રતિષ્ઠા મેળવવા આ પ્રકારે કાર્ય થઈ રહ્યાનું સ્પષ્ટ દેખાઈ આવે છે. માત્ર પૈસા કે ખોટી પ્રસંશા ખાતર આ પ્રકારે ડિજિટલ કેનવાસ પર થતા પોર્ટ્રેઇટ કે વાસ્તવિક ચિત્રોનું છેતરામણું નિર્માણ કરી સમાજને ગુમરાહ કરવુ કેટલું યોગ્ય છે?